**REGULAMENT OFICIAL AL CONCURSULUI ONLINE PENTRU CHITARĂ ELECTRICĂ**

**- BEATAGORA CHITARĂ -**

**SECȚIUNEA 1: DISPOZIȚII GENERALE**

* 1. Concursul de interpretare **BeatAgora - Chitară**, Ediția I, este organizat de ASOCIAȚIA STAR EDUCATION cu sediul in Bucuresti, str. Aleea Stănilă nr. 4, bl. H11, sc. 4, apt.12, sector 3, înscrisă în Registrul Special Judecătoria Sector 3 sub nr. 96/24.10.2007, avand CIF RO23050571.
  2. Concursul face parte din BeatAgora, un program național alternativ de educație muzicală, care se a debutat în anul 2023 și, în acest moment, se desfășoară în 10 unități școlare din România. Programul este gândit pentru o durată de 5 ani, timp în care câteva școli - preponderent licee cu profil real – vor primi instrumente necesare pentru a funcționa trupe rock, pop sau electro.
  3. Concursul de interpretare **BeatAgora - Chitară** și se adresează elevilor muzicieni, **incepand cu clasa a V-a si terminand cu clasa a XII-a**, care sunt înscriși în unități de învățământ din România cu profil real sau uman.
  4. La Concursul de interpretare **BeatAgora - Chitară** **NU** pot participa elevi înscriși la unități de învățământ cu **profilul vocațional – artistic** (școli sau licee de muzică)
  5. Concursul se adresează interpreților la chitară electrică.
  6. Concursul se desfășoară în astfel:

**ETAPA 1: INSCRIERE**

* Concurenții individuali care vor să se înscrie trebuie să trimită o **înregistrare video** în care interpretează o piesă la alegere la chitară (electrică/ acustică) cu sau fără backing track,**cu durata de peste 2 minute,dar nu mai lungă de 4 minute.**
* Piesa aleasă poate fi **compoziție proprie** sau **cover**. Se va specifica în formularul de înscriere numele piesei alese, precum si numele interpretului original acolo unde este cazul. În cazul folosirii unui backing track se va specifica acest lucru.
* **Cerințe pentru înregistrare video:**
  + Filmare clară, cadru fix (instrumentul să fie vizibil integral în cadru)
  + Interpretare live, fără editări audio/ video
  + Este recomandat ca filmările să fie realizate într-un mediu acustic adecvat, astfel încât să nu existe interferențe externe (zgomot de fond), care ar putea influența negativ evaluarea tehnică a interpretării.
* Înregistrarea trebuie încărcată pe platforma YouTube, pe un cont individual creat de concurenți, cu setarea **Nelistat**, iar link-ul trebuie trimis împreună cu formularul de înscriere.
* **Înscrierile pentru concurs** încep din data de **30 mai 2025**.
* **Termen limită pentru înscriere**: **13 iunie 2025**.
* Înscrierea candidaților care au vârsta de sub 18 ani trebuie să fie făcută de un profesor coordonator, părinte sau tutore legal.
* **Pentru toți concurenții care au vârsta de sub 18 ani** există obligativitatea semnării unui acord/contract de către părinți sau tutorii legali, document care va curprinde și clauze GDPR (exemplu: acordarea posibilității de fotografiere, înregistrare audio și/sau video a concurenților, utilizarea fotografiilor și/sau înregistrărilor audio și/sau video cu aceștia în orice tip de promovare sau publicitate pentru concurs, atât în mass-media scrisă, tv, radio, precum și în mediul online sau rețele de socializare, etc.).

**ETAPA 2: EVALUAREA CONCURENȚILOR SI ANUNȚAREA CÂȘTIGĂTORILOR**

**SECȚIUNEA 2: CRITERII DE DEPARTAJARE**

Juriul va acorda un punctaj (fiecarui concurent) de la **1 la 100** în baza următoarelor criterii:

* **Acordaj**
* **Tehnică**
* **Interpretare** (intonatie și acuratețea notelor)
* **Ritm** (constanța ritmică și tempo-ul)
* **Originalitate**
* **Prezență scenică (chiar si in fata camerei)**

**SECȚIUNEA 3: JURIZAREA ȘI MEMBRII JURIULUI**

Echipa de jurizare a concursului **BeatAgora- Chitară** Ediția I va fi formată de specialiști în domeniul muzical și al concursurilor de profil, selecționați de organizatori. **Deciziile juriului sunt incontestabile!**

**Membri juriului vor fi anuntati la data lansării concursului.**

* **Metodă de jurizare:**
  + Jurizarea se face online, pe baza punctajului dat individual de fiecare jurat. Punctajul final al unui concurent se calculeaza prin suma notelor primite de la toti juratii.
  + Se centralizează punctajul, se extrage clasamentul.

**SECȚIUNEA 4: PREMIILE**

1.1. Valoarea\* premiilor este:

**Premiul I – 1000 lei + DIPLOMĂ**

**Premiul II – 500 lei + DIPLOMĂ**

**Premiul III – 300 lei + DIPLOMĂ**

**Premiul de popularitate- 300 de lei + DIPLOMĂ (se cumulează cu premiul obținut anterior)**

\**Valoarea premiilor reprezintă o valoare brută. Din care se scad impozite/taxe conform legislației in vigoare.*

* **Diplome:**
  + Toți participanții primesc diplome de participare
* **Concurs public de popularitate:**  
  + Premiu separat acordat prin votul publicului online prin aprecierea cu like a clipului cu performanța concurentului postat pe Instagram de către echipa Beatagora. Concurentul cu cele mai multe aprecieri la data de 15 iunie 2025 ora 23:59 castiga premiul de popularitate.
  + Înregistrările video cu performanța fiecărui concurent (complet sau parțial în funcție de lungime) vor fi incărcate pe platforma **Instagram** pe măsură ce sunt trimise.

**SECȚIUNEA 5: ANUNȚAREA CAȘTIGĂTORILOR**

* Lista celor înscriși, precum si anunțarea castigătorilor se va face pe siteul [**www.beatagora.ro/concurs/**](http://www.beatagora.ro/concurs/) precum si pe canalele de comunicare **Beatagora**.
* Castigătorii concursului (premiile 1,2,3 si Premiul de Popularitate) vor fi anuntati in data de **16 iunie 2025** pe siteul Beatagora și pe canalele de social-media **Beatagora**.

**SECȚIUNEA 6: ÎNSCRIEREA ÎN CONCURS**

* **Formularul de înscriere se downloadează de pe pagina** [**www.beatagora.ro/concurs/**](http://www.beatagora.ro/concurs/)**, se completează si se trimite către emailul indicat de organizatori.**
* **Mailul trebuie să conțină atașată poza concurentului și fișierul de acord GDPR disponibil la aceeași adresă web, semnat.**
* **Adresa de e-mail la care veți trimite datele cerute este contact@beatagora.ro**

**Formular de înscriere (obligatoriu până la 13.06.2025):**

* **Nume și prenume**
* **Adresă completă**
* **CNP** (Cod Numeric Personal)
* **Data nașterii**
* **Telefon**
* **Email**
* **Numele profesorului, părinte/tutore legal**
* **Școala unde este înmatriculat elevul**
* **Denumirea piesei alese pentru înscriere**
* **Nume piesa originala (dacă este cazul)**
* **Backing track folosit (dacă este cazul)**
* **Poză portret** **(format JPG) pentru concurenți**
* **Link nelistat YouTube**
* **Scurtă biografie, premii obținute, participări la concursuri**

**SECȚIUNEA 7: REGULI ȘI MODIFICĂRI**

* Organizatorii își rezervă dreptul de a **modifica regulamentul** în funcție de numărul de participanți.

**SECȚIUNEA 8: PROTECȚIA DATELOR CU CARACTER PERSONAL (GDPR)**

**8.1 Datele prelucrate**

Prin participarea la concursul **BeatAgora – Chitară 2025**, organizatorul prelucrează următoarele date personale ale concurenților:

* Nume și prenume;
* Data nașterii și CNP;
* Date de contact (adresă, telefon, e-mail);
* Imagine (fotografie tip portret și videoclipul interpretării);
* Școala de proveniență;
* Numele piesei interpretate și, dacă este cazul, backing track-ul utilizat;
* Scurtă biografie muzicală;
* Imagine și voce captate în videoclipul interpretativ;
* Numele părintelui, tutorelui legal sau al profesorului coordonator (pentru minori).

**8.2 Scopul prelucrării**

Datele sunt prelucrate **exclusiv pentru**:

* desfășurarea corectă a concursului;
* evaluarea interpretărilor;
* comunicarea cu participanții;
* anunțarea câștigătorilor;
* distribuirea premiilor;
* promovarea concursului și a rezultatelor pe platformele proprii ale organizatorului.

**8.3 Temeiul legal**

Prelucrarea datelor personale ale minorilor se face conform **Regulamentului (UE) 2016/679 (GDPR)** și **Legii nr. 190/2018**, pe baza consimțământului expres al părinților sau tutorilor legali. Participarea la concurs este posibilă doar în urma completării **formularului de înscriere** și a semnării **acordului privind prelucrarea datelor cu caracter personal**.

**8.4 Participanți minori**

Pentru toți concurenții **sub 18 ani**, este **obligatorie obținerea consimțământului scris** al unui părinte, tutore legal sau profesor coordonator, prin completarea acordului GDPR anexat formularului de înscriere. Participarea fără acest acord conduce automat la **excluderea din concurs**.

**8.5 Publicarea și utilizarea videoclipurilor**

Toate videoclipurile înscrise în concurs vor fi postate:

* **pe platformele Facebok, Instagram** și **TikTok** ale proiectului Beatagora în scopul desemnării câștigătorului Premiului de Popularitate;

Prin semnarea acordului GDPR, părintele/tutorele legal permite utilizarea imaginii, vocii și numelui concurentului în materialele de promovare ale concursului, fără a aduce atingere demnității, reputației sau intimității minorului.

**8.6 Durata stocării**

Datele vor fi păstrate **pe durata concursului** și pentru o perioadă de maximum **90 de zile** de la finalizarea acestuia, după care vor fi șterse în condiții de siguranță, cu excepția materialelor promovate public (ex: video-uri postate cu acordul părintelui).

**8.7 Drepturile persoanelor vizate**

Părintele/tutorele legal sau participantul (dacă are peste 14 ani) beneficiază de următoarele drepturi:

* dreptul de acces la date;
* dreptul la rectificare;
* dreptul la ștergerea datelor („dreptul de a fi uitat”);
* dreptul de a restricționa sau a se opune prelucrării;
* dreptul de a retrage consimțământul în orice moment.

Solicitările se pot transmite la adresa: **[email: contact@beatagora.ro]**.

**Toți participanții sunt obligați să respecte termenii și condițiile prezentului regulament. Nerespectarea acestora duce la descalificare.**

### **CALENDARUL CONCURSULUI**

| **Etapă** | **Perioadă propusă** |
| --- | --- |
| Lansarea concursului | 30 mai 2025 |
| Perioada de înscrieri | 30 mai - 13 iunie 2025 |
| Evaluarea clipurilor | 14 - 15 iunie 2025 |
| Anunțarea câștigătorilor | 16 iunie 2025 |
|  |  |